b'\n_START_ARTICLE_\nVoltron: Defender of the Universe\n_START_SECTION_\nTarina\n_START_PARAGRAPH_\nSarja kertoo universumin mahtavimmasta robotista Voltronista, joka ajoi universumin pahat roistot pois. Rauhan laskeutuessa Maassa luotiin uusi liitto, joka turvaisi universumin rauhan Voltronin avulla pidemm\xc3\xa4n aikaa. Pian uusi uhka kuitenkin ilmaantui linnunradalle nimelt\xc3\xa4 Kuningas Zarkon, jonka johdolla he onnistuivat p\xc3\xa4\xc3\xa4sem\xc3\xa4\xc3\xa4n eroon Voltronista, kun noita Haggar onnistui erottamaan Voltronin viiteen osaan. Maan perustaman liiton johtajat l\xc3\xa4hettiv\xc3\xa4t uudet avaruusseikkailijat etsim\xc3\xa4\xc3\xa4n Voltronin viisi osaa. Viisikko l\xc3\xb6yt\xc3\xa4\xc3\xa4 pian tiens\xc3\xa4 kuningas Zarkonin kautta kuningatar Alloran ja Coranin luokse, jossa Voltronia on pidetty piilossa. Viisikko saa lopulta k\xc3\xa4siins\xc3\xa4 leijonan n\xc3\xa4k\xc3\xb6iset robotit, jotka yhdistettyn\xc3\xa4 erikoisavaimella saa aikaan Voltronin. Viisikko k\xc3\xa4y taistoon kuningas Zarkania ja h\xc3\xa4nen poikaansa Lotoria vastaan ja suojellakseen universumia ja Arus-planeettaa.\n_START_SECTION_\nVastaanotto ja arvostelu\n_START_PARAGRAPH_\nWizard Magazine listasi vuonna 2001 Voltronin sijalle kolmekymment\xc3\xa4 laatimassaan kautta aikain sadan parhaan animaatiosarjan listalle.\n_START_SECTION_\nSarjakuva\n_START_PARAGRAPH_\nCharlton Comics julkaisi vuonna 1985 sarjaan pohjautuvan minisarjakuvan, jonka k\xc3\xa4sikirjoittivat Henry Vogel ja Mark Lerer.\n_START_SECTION_\nVideopeli\n_START_PARAGRAPH_\nSarjan pohjalta julkaistiin videopeli Voltron: Defender of the Universe vuonna 2011 PlayStation 3:lle ja Xbox 360:lle. Peliin oli otettu kuvamateriaalia televisiosarjasta v\xc3\xa4lianimaatioita varten.'